Návrh na zrušenie úlohy B.2 z uznesenia vlády SR č. 267 z 30. júna 2016

Číslo uznesenia:	267 z 30. júna 2016
Názov uznesenia:	k Programu predsedníctva SR v Rade EÚ
Predkladateľ:	minister zahraničných vecí a európskych záležitostí

Číslo úlohy:	B.2
Gestor úlohy:	minister zahraničných vecí a európskych záležitostí
Znenie úlohy:	pripraviť vyhodnotenie predsedníctva SR v Rade EÚ a predložiť správu na rokovanie vlády SR 
Termín úlohy:	do 31. marca 2017 

Odôvodnenie zrušenia:	
Organizačno-logistická príprava SK PRES sa začala v roku 2012. Do začiatku SK PRES sa priebežne predložilo 18 materiálov týkajúcich sa logistiky, organizácie, medializácie a ľudských zdrojov. Obsahová príprava SK PRES sa začala v roku 2015 spoluprácou s Holandským kráľovstvom a Maltskou republikou pri definovaní priorít predsedníckeho tria. Východiská programu 18-mesačného predsedníctva v Rade EÚ – príspevok Slovenskej republiky vláda SR schválila v júli 2015 a Východiská programu predsedníctva SR v Rade EÚ vo februári 2016. Program predsedníctva Slovenskej republike v Rade EÚ vláda SR schválila bezprostredne pred začiatkom SK PRES uznesením vlády SR č. 267/2016 z 30. júna 2016. 

Komplexné vyhodnotenie organizačno-logistických aspektov ako aj obsahových priorít SK PRES pripraví MZV a EZ SR bezprostredne po skončení SK PRES. Pôvodne sa uvažovalo s prípravou dvoch samostatných správ (v zmysle uznesení vlády SR č. 267/2016 a 672/2015). 
Vzhľadom na to, že organizačno-logistické zabezpečenie a obsahová príprava SK PRES spolu neoddeliteľne súvisia, navrhujeme prípravu jednej hodnotiacej správy. Z uvedeného dôvodu navrhujeme zrušiť úlohu B.2 z uznesenia vlády SR č. 267/2016 a oba aspekty, logistický aj obsahový, zhodnotiť v komplexnej Správe o priebehu a výsledkoch predsedníctva SR  v Rade EÚ, ktorá bude pripravená na základe uznesenia vlády SR č. 672/2015 v termíne do 28. februára 2017. Pridanou hodnotou spoločnej hodnotiacej správy bude komplexné zhodnotenie výsledkov SK PRES a ich efektívnejšia komunikácia širokej verejnosti.

